祖謝·列卡度·蘭保

祖謝·列卡度·蘭保；花名或簡稱做列卡度或蘭保；佢係巴西一退役足球員，司職後衛。家下做足球教練。

球員生涯 
祖謝·列卡度·蘭保1998年去香港發展，加盟香港甲組足球聯賽球會南華足球隊，其後效力過晨曦、流浪、愉園同廣東日之泉等多支球隊。

教練生涯 
祖謝·列卡度·蘭保退役後喺愉園開始執教生涯，其後轉任流浪教練，2007年做南華助教。2008年夏天，天水圍飛馬埋班，直接踢香港甲組足球聯賽，列卡度被委以重任，做呢支新軍嘅教練。

10月8號，天水圍飛馬首次喺主場元朗大球場作賽，以3－2擊敗南華，但係因為派出超額外援，最後被判輸0-3。會方本來想炒祖謝·列卡度·蘭保魷魚，後來因為全體職球員聯署為列卡度求情，會方先至收返。

12月21號，天水圍飛馬喺高級組銀牌決賽以3－0大勝晨曦，成立唔夠半年就贏到首項錦標。球季結束之後，祖謝·列卡度·蘭保未獲續約。

輾轉喺香港教咗幾年波，祖謝·列卡度·蘭保喺2012年離開香港足球壇，轉做廣東日之泉教練。

攷

HKFA

巴西足球員
南大河州人
南華球員
晨曦球員
香港流浪球員
愉園球員
香港甲組足球聯賽球員